Robert Fowler

Robert Fowler conoixiu esportivament como Bob Fowler, naixiu de Trinity en a Colonia de Terranova, hue Canadá, o 18 de setiembre de 1882 y muerto suposadament en Medford, Massachusetts o 8 d'octubre de 1957 estió un atleta estausunidense d'orichen britanico especializau en cursas de larga distancia que tenió o récord d'o mundo y d'Estaus Unius de maraton.

 Biografía 
Naixiu de Trinity en a Colonia de Terranova, hue Canadá, se tresladó con a suya familia a vivir a Boston, en o Estau de Massachusetts d'os Estaus Unius en el año 1898. Principió a correr cursas locals dende l'anyo 1901 y poco dimpués principió a correr maratones. Consiguió resultaus importants en a Maratón de Boston estando segundo en 1907 dezaga de Thomas Longboat, tercero en 1905 y 1908 y cuatreno en 1911. O suya millor clasificación fue cuan ganó a Maratón de Yonkers con una temperatura de -18 °C y establió un nuevo récord mundial de maratón.

Parteció en os Chuegos Olimpicos d'Atenas 1904 en a maratón pero no remató a preba. En toz os rechistros Fowler consta como ciudadán estausunidense, pero investigacions recients revelan que no fue ciudadán estausunidense dica 1907, por o que habió de figurar como partecipant d'o Reino Uniu en ixos chuegos.

Dimpués d'a suya retirada d'a practica esportiva estió entrenador en o Williams College y dimpués d'os atletas d'a Marina de Brasil, rematando a suya vida laboral como electricista en o Boston Navy Yard.

 Vinclos externos 
  Bob Fowler en os Chuegos Olimpicos.

Categoría:Atletas d'Estaus Unius
Categoría:Atletas d'o Reino Uniu
Categoría:Corredors de fundo d'o Reino Uniu
Categoría:Corredors de fundo d'Estaus Unius
Categoría:Atletas d'Estaus Unius en os Chuegos Olimpicos de 1904
Categoría:Naixius de Terranova y Labrador
Categoría:Muertos en Massachusetts
Categoría:1882 (naixencias)
Categoría:1957 (muertes)